ᱵᱤᱡᱚᱭᱱᱚᱜᱚᱨᱚᱢ ᱦᱚᱱᱚᱛ

ᱵᱤᱡᱚᱭᱱᱚᱜᱚᱨᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱤᱡᱚᱭᱱᱚᱜᱚᱨᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱥᱨᱤᱠᱟᱠᱩᱞᱟᱢ ᱦᱚᱱᱚᱛ, ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ, ᱠᱚᱧᱮ-ᱥᱟᱢᱟᱝ ᱨᱮ ᱵᱚᱝᱜᱚ ᱫᱚᱨᱭᱟ ᱟᱨ ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱳᱰᱤᱥᱟ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱑ ᱡᱩᱱ ᱑᱙᱗᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱥᱨᱤᱠᱟᱠᱩᱞᱟᱢ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ ᱜᱮᱫ ᱦᱟᱹᱴᱤᱧ ᱠᱟᱛᱮ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱢ ᱫᱚ ᱵᱤᱡᱚᱭᱱᱚᱜᱚᱨᱚᱢ ("ᱵᱤᱡᱚᱭ" ᱢᱮᱱᱮᱛ ᱡᱤᱛᱠᱟᱹᱨ ᱟᱨ "ᱱᱟᱜᱟᱨᱟᱢ" ᱢᱮᱱᱮᱛ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱛᱮ ᱱᱟᱜᱟᱨ ᱢᱮᱱᱛᱮ) ᱠᱷᱚᱱ ᱦᱮᱡ ᱟᱠᱟᱱ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱡᱚᱛᱚ ᱠᱷᱚᱱ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾


 ᱠᱟᱹᱣᱰᱤᱭᱟᱹᱨᱤ 
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱑᱓ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

 ᱠᱟᱹᱨᱜᱟᱹᱲ 
ᱠᱟᱹᱨᱜᱟᱲ ᱨᱮᱱᱟᱜ ᱞᱟᱦᱟᱱᱛᱤ ᱫᱚ ᱵᱟᱹᱲᱛᱤ ᱠᱟᱛᱮ ᱪᱟᱥ ᱤᱫᱤ ᱠᱟᱛᱮ ᱜᱮ ᱦᱩᱭᱩᱜ ᱠᱟᱱᱟ ᱾ ᱡᱟᱹᱬᱤ ᱢᱤᱥᱤᱱ (Jute mills), ᱪᱤᱱᱤ ᱯᱷᱮᱠᱴᱨᱤ, ᱦᱳᱲᱳ ᱟᱨ ᱥᱩᱱᱩᱢ ᱠᱚᱲ ᱥᱟᱶᱛᱮ ᱴᱟᱭᱤᱞᱥ ᱛᱮᱭᱟᱨ ᱠᱟᱹᱨᱜᱟᱲ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱕᱒᱐ ᱜᱚᱴᱟᱝ ᱯᱷᱮᱠᱴᱨᱤ (ᱠᱟᱹᱨᱜᱟᱲ) ᱫᱚ ᱯᱷᱮᱠᱴᱤ ᱨᱤᱛ ᱒᱐᱐᱕ (Factories Act in 2005) ᱞᱮᱠᱟᱛᱮ ᱨᱮᱡᱤᱥᱴᱟᱨ ᱟᱠᱟᱱᱟ ᱟᱨ ᱚᱱᱟ ᱠᱚᱨᱮ ᱒᱗,᱘᱐᱐ ᱦᱚᱲ (ᱠᱚᱲᱟ ᱟᱨ ᱠᱩᱲᱤ) ᱠᱚ ᱠᱟᱹᱢᱤ ᱠᱟᱱᱟ ᱾

ᱞᱟᱠᱪᱟᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱞᱟᱠᱪᱟᱨ ᱫᱚ ᱠᱚᱧᱮ ᱥᱤᱧᱚᱛ ᱞᱟᱠᱪᱟᱨ ᱞᱮᱠᱟᱱ ᱜᱮᱭᱟ, ᱚᱠᱟ ᱠᱚᱨᱮ ᱱᱟᱥᱮ ᱫᱷᱟᱨᱟ ᱵᱷᱮᱜᱟᱨ ᱢᱮᱱᱟᱜᱼᱟ ᱾ ᱱᱚᱸᱰᱮᱱ ᱦᱚᱲ ᱫᱚ ᱨᱟᱹᱥᱠᱟᱹ ᱨᱚᱢᱚᱡᱽ ᱥᱟᱶᱛᱮ ᱠᱮᱴᱮᱡ ᱜᱷᱟᱨᱚᱸᱡᱽ ᱥᱩᱞᱩᱠ ᱢᱮᱱᱟᱜᱼᱟ ᱾ ᱜᱩᱨᱟᱡᱟᱫᱟ ᱟᱯᱟᱨᱟᱣᱟᱜ ᱜᱟᱢᱟᱢ,ᱠᱷᱮᱞᱚᱸᱰ, ᱥᱮᱨᱮᱧ ᱟᱨ ᱠᱟᱹᱦᱟᱹᱱᱤ ᱠᱷᱚᱱ ᱧᱮᱞᱚᱜᱼᱟ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱟᱨ ᱞᱟᱠᱪᱟᱨ ᱵᱟᱵᱚᱫᱽ ᱛᱮ ᱾ 

ᱱᱚᱶᱟ ᱮᱞᱟᱠᱟ ᱨᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱟᱱᱟ ᱾ ᱱᱚᱸᱰᱮ ᱥᱟᱝᱠᱨᱟᱱᱛᱤ, ᱩᱜᱟᱰᱤ, ᱥᱨᱤᱨᱟᱢ ᱱᱚᱵᱚᱢᱤ, ᱢᱚᱦᱟᱥᱤᱵᱽᱨᱟᱛᱨᱤ, ᱫᱤᱣᱟᱞᱤ, ᱵᱤᱱᱟᱭᱟᱠ ᱪᱟᱵᱤᱛᱷᱤ, ᱫᱚᱥᱚᱨᱟ ᱟᱨ ᱵᱤᱡᱚᱭᱟᱫᱚᱥᱚᱢᱤ ᱮᱢᱟᱱ ᱯᱟᱨᱟᱵᱽ ᱵᱚᱝᱜᱟ ᱵᱳᱨᱳ ᱠᱚ ᱢᱟᱱᱟᱣ ᱮᱫᱟ ᱾ ᱚᱸᱰᱮᱱᱟᱜ ᱟᱹᱛᱩ ᱫᱤᱥᱚᱢ ᱯᱟᱨᱟᱵᱽ ᱫᱚ ᱟᱹᱰᱤ ᱧᱩᱢ ᱟᱱᱟ ᱾ ᱚᱱᱟ ᱠᱚ ᱢᱩᱸᱫᱽ ᱠᱷᱚᱱ ᱵᱤᱡᱚᱭᱱᱟᱜᱟᱨ ᱨᱮᱱᱟᱜ ᱯᱟᱭᱰᱤᱛᱟᱞᱤ  ᱟᱢᱢᱟᱱ  ᱯᱟᱨᱟᱵᱽ ᱫᱚ ᱟᱹᱰᱤ ᱢᱟᱨᱟᱝ ᱯᱟᱨᱟᱵᱽ ᱠᱟᱱᱟ, ᱩᱱ ᱚᱠᱛᱚ ᱨᱮ ᱥᱟᱢᱵᱟᱨᱟ ᱯᱟᱞᱟᱢᱟ ᱡᱟᱛᱨᱟ, ᱥᱟᱞᱩᱨ, ᱵᱚᱵᱤᱞᱤ ᱟᱨ ᱯᱟᱨᱵᱚᱛᱤᱯᱩᱨᱚᱢ ᱮᱢᱟᱱ ᱠᱚᱨᱮ ᱟᱹᱰᱤ ᱩᱛᱟᱹᱭ ᱠᱚ ᱢᱟᱱᱟᱣᱟ ᱾

ᱱᱩᱠᱩᱣᱟᱜ ᱢᱩᱬ ᱡᱚᱢᱟᱜ ᱫᱚ ᱦᱩᱭᱩᱜ ᱠᱟᱱᱟ ᱫᱟᱠᱟ ᱥᱟᱶᱛᱮ ᱱᱟᱥᱮ ᱡᱚᱡᱚ ᱵᱟᱝᱠᱷᱟᱱ ᱥᱟᱢᱵᱟᱨ, ᱩᱛᱩ ᱟᱨ ᱛᱩᱲᱤ ᱨᱤᱫ ᱮᱢᱟᱱ ᱠᱚ ᱡᱚᱢᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱵᱤᱡᱚᱭᱱᱚᱜᱚᱨᱚᱢ ᱦᱚᱱᱚᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ